# María Rosa Bendala Lucot

María Rosa Bendala Lucot (Algeciras, 1912- Madril, 1997) jantzien diseinatzaile eta ilustratzaile espainiarra izan zen.

## Ibilbidea
### Hasiera eta arrakasta profesionala

Bordeleko Luisa Lucot Bribes eta Manuel Bendala Palacios militarraren alaba zen. Lehen Hezkuntzako eta Batxilergoko ikasketak Ceutan eta Tenerifeko Santa Cruzen egin zituen, bere aita toki horietara bidali baitzuten.1927an, familia osoa Madrilen finkatu zen behin betiko, eta han jarraitu zuen kultura orokorreko eta marrazketako ikasketak Cots Akademian, marrazketarako erraztasun handia erakutsiz.
1931n Madrilgo Círculo de Bellas Artes-en lehiaketa nazionalean ezagutarazi zen, non olio-pintura bat erakutsi zuen. Urte horretan Espainiako Marrazkilarien Batasunean sartu zen,garai haietan marrazkilari ilustratzaile gehienak biltzen zituen taldea. Elkarte horrek, Umoristen Aretoaz gain, kultur jarduerak eta dantzak antolatzen zituen inauterietan eta Gabonetan. Bendala bere Zuzendaritza Batzordeko kide izan zen.
1932an, Espainiako XV. Umoristen Aretoan eta Vienan egindako Umoristen Nazioarteko Aretoan parte hartu zuen. Las chicas de peligros errebistarako figurinak egitean, hainbesteko arrakasta lortu zuen, Madrilgo Teatro Martin Konpainiako kide ofizial bihurtu baitzuten. Katiuska, la mujer rusa zarzuelaren eta errebisten: Cómo toma del frasco, Manos arriba eta Las tentaciones-en figurinak marraztu zituen. Errebistak Teatro Pavónen antzezten ziren eta une hartan Celia Gámez zen izarra.
1933an Espainiako Umoristen XVI. Aretora berriz bere lanen erakusketa bat egin zuen, hauteskunde-kartelen lehiaketa batean parte hartu zuen eta figuringile gisa lanean jarraitu zuen errebistetarako arropen diseinuak egiten.
Blanco y Negro aldizkariak antolatzen zuen portada-lehiaketarako lau marrazki aurkeztu zituen eta flamenko-dantzari bat irudikatzen zuen Nati izenekoa aukeratu zen. 1934ko azaroaren 11ko azalean argitaratu zen.
1933an bazkaria egin zen Madrilgo Ritz hotelean martxoaren 8an egindako omenaldian. Manuel Tovar karikaturistaren omenaldian parte hartu zuen, Josefina Carabias kazetariarekin eta Salvador Bartolozzi bezalako beste ilustratzaile batzuekin batera.

## Erreferentziak

* ↑ «La Voz- Informaciones teatrales» hemerotecadigital.bne.es.
* ↑ «La Voz- Entrevista a Antonio Paso» hemerotecadigital.bne.es.
* ↑ «La compañía del teatro Martin» hemerotecadigital.bne.es.
* ↑ [http://hemerotecadigital.bne.es/issue.vm?id=0001000421&page=5&search=%22Rosa+Bendala%22&lang=en «Teatros y cines- "Katiuska" logra gran éxito de música e interpretación»] hemerotecadigital.bne.es.
* ↑ [http://hemerotecadigital.bne.es/issue.vm?id=0029992990&page=19&search=%22Rosa+Bendala%22&lang=en «Ahora- En Martín se estrena revista "¡Toma del frasco!'»] hemerotecadigital.bne.es.
* ↑ «Luz - "Manos arriba" humorada» hemerotecadigital.bne.es.
* ↑ «Estampa- Carteles electorales» hemerotecadigital.bne.es.
* ↑ [http://hemerotecadigital.bne.es/issue.vm?id=0000973164&page=3&search=%22Rosa+Bendala%22&lang=en «La Voz- LA PRÓXIMA TEMPORADA EN EL COLISEUM»] hemerotecadigital.bne.es.
* ↑ «ABC.es Hemeroteca - Portada Blanco y Negro» hemeroteca.abc.es.
* ↑ «Blanco y Negro (Madrid) - 11/11/1934, p. 6 - "Nati" por Rosa Bendala» hemeroteca.abc.es.
* ↑ [http://hemerotecadigital.bne.es/issue.vm?id=0001022636&page=6&search=%22Rosa+Bendala%22&lang=en «Heraldo de Madrid - En honor de María Rosa Bendala»] hemerotecadigital.bne.es.
* ↑ «La Nación- Almuerzo a Maria Rosa Bendala» hemerotecadigital.bne.es.
* ↑ [http://hemerotecadigital.bne.es/issue.vm?id=0003538954&page=7&search=%22Rosa+Bendala%22&lang=en «El banquete al caricaturista Manuel Tovar»] hemerotecadigital.bne.es.

## Kanpo estekak

* Datuak: Q64821393
* Multimedia: María Rosa Bendala Lucot / Q64821393